Hei! Olen Isa ja haluan puhua teille asioista ja ilmiöistä, -
jotka liittyvät uushenkisyyteen eli New Age:iin.
Nämä asiat arkipäiväistyvät ja yleistyvät yhteiskunnassa -
koko ajan vauhdilla ja saattavat vetäistä -
pahaa aavistamattoman kristityn mukaansa.
Näin kävi minullekin muutamia vuosia sitten.
Onneksi Jumala löysi minut ja veti pois näiltä poluilta.
Haluaisin nyt kertoa näistä ilmiöistä ja kokemuksista, -
mitä minulla oli ja varoittaa ehkä muita.
Näin ainakin huomaa nämä asiat eikä vahingossa mene semmoiseen, -
mikä on itselle hengellisessä mielessä harmillista.
Monesti näitä asioita sanotaan ihan harmittomiksi, -
mutta ovatko ne kristinuskon näkö- kulmasta sitä? Tätä tarkastelemme.
Ensimmäisenä aiheenani on reiki ja energiahoidot.
Nehän perustuvat ajatukseen elämän energiasta 'Qi', 'Prana' jne.
Se pitää yllä kaikkea elollista ja on läsnä siinä.
Panteistinen ajatus ja hyvin yleinen idän uskonnoissa/filosofioissa.
New Age:ssakin siitä puhutaan universaalina elämän energiana.
Reikiä markkinoidaan neutraalina ja turvallisena energiana, -
jolla voi hoitaa kaikkea ja kaikkia.
Sanotaan myös, että reikiä voi käyttää kuka tahansa.
Se ei ole riippuvainen uskonnosta tai vakaumuksestasi.
Energiaa pyydetään esim. Jumalalta, Pyhältä Hengeltä, -
universumilta, joltain hindu- jumalalta tai auringolta, -
mikä itsellesi resonoi parhaiten.
Reikin symbolien isänä on pidetty buddhalaista munkkia Mikao Usuita, -
joka eli 1800-1900-luvun vaihteessa.
Hän sai nämä merkit yliluonnollisen tiedon kautta -
meditaation jälkeisessä valaistumiskokemuksessa.
Hän kuulemma ymmärsi saaneensa parantamismenetelmän, -
jota Buddha tai Kristus käyttivät myös.
Reikisymbolit ovat avaimia, väli- käsiä universaalin elämän energian -
välittämiseen reikin mukaan.
Monet reikihoitajat maailmalla sanovat reikiä -
muinaiseksi parannusmuodoksi, mitä se ei ole.
Usui sai näet nämä tiedot vasta noin 100 vuotta sitten.
Monesti sanotaan, että Jeesuskin paransi samalla energialla.
Sekään ei ole totta. Ajatus on kehitetty siksi, -
että reiki ehkä paremmin uppoaisi länsimaalaisiin -
ja menisi paremmin lännessä perille.
Jeesus ei tarvinnut mitään virityksiä tai merkkejä parantaakseen, -
vaan Hän oli ja on Jumala, samalla tosi ihminen ja tosi Jumala.
Hän osoitti parannusteoillaan, kuka Hän on -
ja myös täytti monet Hänestä aiemmin kerrotut profetiat.
Symbolit piirretään reiki- vihkimyksissä reikihoitajan käsiin.
Sinut siis vihitään reikiin. Symbolit piirretään käsiin ja päälaelle.
Mitä pidemmälle tässä menet, -
sitä enemmän saat merkkejä käyttöön.
Reikissä merkkejä joko visualisoidaan, -
sinä puhut niitä, piirrät niitä hoidettavaan kohtaan -
tai jos lähetät energiaa kauemmaksi.
Niitten nimetkin ovat tällaisia: 'Kohdistan universumin kaiken -
energian tähän nyt' tai 'Jumala ja ihminen ovat yhtä'.
Symbolien nimet tarkoittavat tätä käännettyinä.
Reikihoidossa ollaan yleensä hoito- pöydällä, mutta voit myös istua.
Hoitaja yleensä pyytää tätä elämän energiaa -
hoidettavan korkeimmaksi parhaaksi -
ja asettaa kätensä tiettyihin kohtiin, yleensä chakroihin -
eli energiakeskuksiin. Kerron kohta lyhyesti, mitä chakrat ovat.
Reikienergian sanotaan osaavan ohjautua -
juuri oikeaan kohtaan ja oikeassa määrin.
Chakrat ovat hindulaisuuden mukaan kehon energiakeskuksia, -
jotka sijaitsevat kehon keskilinjassa.
Niitä on 7 ja niiden uskotaan vaikuttavan -
meidän psyykkisiin/psykologisiin ominaisuuksiimme.
Näitä reikissä tasapainotetaan ja puhdistetaan tällä energialla.
Uskotaan, että jos joku chakra on epätasapainossa, -
niin se vaikuttaa niihin asioihin, mistä ko. chakra-alue vastaa.
Kun sinut on vihitty reikiin, niin sinua kehotetaan -
hoitamaan itseäsi päivittäin sillä energialla, jotta se vahvistuisi.
Tein itse meditointia, visualisointia -
ja energiakentän puhdistusharjoituksia.
Pikkuhiljaa huomaat energian vahvistuvan -
ja voit alkaa itse saada mediaalisia kykyjä -
ja herkistyt huomaamaan yliaistillisia asioita.
Jos/kun näin käy, niin siinä vaiheessa sanoisin, -
että kristityn hälytyskellojen pitäisi viimeistään soida.
Jotkut reikihoitajat ehkä kertovat, -
että heillä on hoitotapahtumassa mukana myös "enkeleitä" -
tai oppaita henkimaailmasta.
Reikihoito voi aluksi auttaa ja tuoda hetkellistä helpotusta.
Se ei koskaan silti tuo pysyvää hoitotulosta.
Hoidettava jää kuin koukkuun näihin hoitoihin -
ja joutuu ravaamaan niissä vähän väliä.
Jos vertaamme siihen, kun Jeesus tai opetuslapset paransivat, -
niin ihmiset paranivat välittömästi ja kokonaan.
Että hoito toimii ja voi tuntua hyvältä, -
ei yksin todista siitä, että se olisi Jumalasta.
Lisäksi monet kertovat, että fyysiset/psyykkiset oireet, -
joihin haet apua reikistä, voivat ajan myötä jopa pahentua.
Sekin tukee sitä, että nämä ehkä eivät ole hyviä energioita.
Jos mietitään sitä, että kertomillani virityksillä, sanan voimalla, -
visualisoinnilla ja energialla, joka voi tulla mistä vaan, -
hoidetaan ihmistä, niin se minusta on okkultistinen hoitomuoto.
Sillä ei ole tutkimuksienkaan mukaan aitoa tieteellistä perustaa.
En itse suosittele sitä missään muodossa kenellekään.
Näin jo ihan siksi, että se koukuttaa etsimään apua -
muualta kuin Jumalalta ja vie meitä pikkuhiljaa kauemmas -
Jumalasta ja Hänen Sanastaan. Usein tähän liittyy myös -
enenevä kiinnostus ja kaipuu myös muihin okkultistisiin ilmiöihin, -
jotka vievät ihmiset vaarallisille poluille.
Tämä altistaa ihmisiä voimille, jotka näyttäytyvät aluksi hyvinä, -
mutta eivät todellisuudessa sitä ole.
Kuten sanoin, tästä voi ajan myötä olla enemmän haittaa kuin hyötyä.
Omasta kokemuksesta voin sanoa, -
että minulla reikienergia lakkasi virtaamasta uskoon tultuani.
Näin on käynyt hyvin monelle muullekin.
Sekin minusta kertoo hyvin paljon ko. energian luonteesta.
Reikissä ollaan tekemisissä niitten henkivoimien kanssa, -
joista Raamattu meitä varoittaa. Efesolaiskirje 6:12 sanoo: -
Reiki ei siis oikeastaan eroa mistään henkiparannuksesta, -
koska sen taustalla ovat aivan samat voimat.
Raamatusta tiedämme, että Jumala ei ole energiaa.
Jumala on Henki mutta myös Persoona, -
jolla on tahto, tunteet ja mieli. Hän on ollut olemassa aina.
Hän on universumin Luoja, ei itse universumi -
ja Hän pitää sitä sanallaan koossa.
Koska Jumala ei ole energiaa, Hän ei voi olla reikienergian lähde, -
eikä myöskään siksi, että ko. energiaa voi kukin kutsua, miten haluaa.
Universumissa ei myöskään ole mitään Jumalasta erillistä energiaa, -
mistä Jumala ei tietäisi tai joka toimisi itsenäisesti ilman Jumalaa.
Jumalan parantava voima ei ole myöskään manipuloitavissamme -
eikä toimi universaalina energiavirtana, -
etenkään okkultististen symboleiden ja chakrojen kautta.
Se ei myöskään avaa meissä selvännäkö- tai meediokykyjä, -
koska nämä asiat on selkeästi kielletty Raamatussa (Moos. 5).
Pelkkä energia ei osaa ohjautua oikeaan paikkaan, -
kuten ei mikroaaltouunin energiakaan.
Jos energia taas on tietoinen, niin vaihtoehtoja sen lähteelle -
on Raamatun näkökulmasta vain yksi.
Jumala tahtoo meidän kääntyvän Hänen puoleensa kaikessa.
Me turvaamme Häneen eikä salaiseen tietoon, symboleihin, virityksiin, -
henkiin, universumiin tai ihan mihin tahansa muuhun.
Haluan kuitenkin tähdentää tätä. Kun olemme Kristuksen omia -
ja ottaneet Jeesuksen omaksi Herraksi ja Vapahtajaksi, -
meitä ei Hänen kädestään voi mikään riistää.
Jumala pitää aina omistaan huolen. Tämä ei tarkoita sitä, -
että voisimme tehdä mitä vaan ja harjoittaa okkultismia, -
koska "kyllä Jumala pitää huolen". Jos rikomme Jumalaa vastaan -
tahallaan jatkuvasti, niin kannamme seurauksetkin itse.
Mitä pitempään olemme kulkeneet Jumalan kanssa, -
sitä enemmän haluamme kääntyä pois siitä, -
mistä Hän varoittaa, minkä tiedämme olevan Hänen tahtoaan vastaan.
Jos haluat päästä eroon reikistä tai muista okkultismin muodoista, -
mutta sinua jostain syystä pelottaa tehdä niin, ymmärrän sen.
Näin on monella. Raamattu kuitenkin sanoo, -
että Jumala on rakkaus ja täydelli- sessä rakkaudessa ei ole pelkoa.
Hän on valo, jossa ei ole pimeyttä.
Reikivalo ja väärä valo taas näyttävät valolta, mutta ovat pimeyttä.
Voit siis turvautua luottavaisesti kaikessa Häneen -
ja tähän Roomalaiskirjeen Sanaan (Room. 8:38,39): -
"Olen varma siitä, ettei kuolema eikä elämä, -
eivät enkelit, eivät henkivallat, ei mikään nykyinen -
eikä mikään tuleva eivätkä mitkään voimat, ei korkeus eikä syvyys, -
ei mikään luotu voi erottaa meitä Jumalan rakkaudesta, -
joka on tullut ilmi Kristuksessa Jeesuksessa, meidän Herrassamme.
Seuraavassa jaksossa jatkan vielä hieman -
näistä muista suosituista uushenkisyyden muodoista ja asioista.
Kiitos seurasta ja nähdään.
Tekstitys: Tuula-Riitta Virrankare